सभ्यता के निर्माण में धर्म का स्थान सर्वोपरि था, पर ज्यों–ज्यों सभ्यता का विकास होता गया त्यो–त्यों धर्म में समाज शास्त्र की चर्चा शुरू हो गई। समाज शास्त्र की चर्चा के साथ ही अर्थशास्त्र की चर्चा स्वाभाविक रूप से आ गई। जिसमें न्याय, नीति, विज्ञान, कला, आदि प्रमुख सहजता से स्थान प्राप्त करने लगे; क्योंकि यह सारे विषय ही समाज के ही भाग है । इन शास्त्रों को आकार–प्रकार और वाणी देने के उद्देश्य से सर्वप्रथम साहित्य शास्त्रीयों ने अथवा अन्य सामाजिक प्राणियों ने लघुकथा परम्परा को विकसित करने में महत्त्वपूर्ण भूमिका का निर्वाह किया।